钦定古今图书集成/理学汇编/文学典/第099卷 > 高纨
## 钦定古今图书集成/理学汇编/文学典/第099卷 > 高纨

按《浙江通志》：“纨字士洁，号南郭，隐于小固山，复号固
山樵者。祖恩号牧庵，尝举才德，匆应而与陈用拙、吴
倥侗辈十有八人结诗社自娱。纨承家学，敦古道，澹
然无希世心。常自咏云：‘天应许我饱藜蒮，梦亦无心
上庙廊’。郡守陈柏请副谢方石修郡乘，督学徐蕃、刘
瑞闻其贤，躬履其卢。年六十九而卒。前数日，谓门人”
赵弘道云：“吾即死，有债未偿。”乃口占序记三篇，命代
书界求者，迄暝不乱。郡守顾璘立石表其墓。所著有
《文公台寓录》《义灵箤编》《赤城人物志》《晤后录》《郭子》及
诗文若干卷。